laion/Wikipedia-Exotic huggingface dataset:
שירות הביון הפדרלי (שווייץ)

שירות הביון הפדרלי (בגרמנית: Nachrichtendienst des Bundes בראשי תיבות NDB, בצרפתית: Service de renseignement de la Confédération, באיטלקית: Servizio d'informazione federale, בקיצור SRC) הוא אחת מסוכנויות המודיעין של שווייץ. השירות נוסד בינואר 2010 ממיזוגן של השירות לניתוח ומניעה (Zusammenführung des Dienstes für Analyse und Prävention) ושירות המודיעין האסטרטגי (Strategischen Nachrichtendienstes). הסוכנות מאגדת תחת גוף אחד את כל תחום המודיעין האזרחי בשווייץ, כולל מודיעין אנושי, מודיעין טכנולוגי ומודיעין אותות. השירות מפעיל את מערכת Onyx, מערך ההאזנות של שווייץ, הנחשב למקבילה השווייצרית למערכת אשלון ופרנצ'לון. השירות החשאי הפדרלי הראשון היה גוף מודיעין צבאי שהוקם בשנים 1937-1939 בשם ״לשכת הה״ (Büro Ha) על ידי הנס האוסמן כמה שנים לפני פרוץ מלחמת העולם השנייה. עד לאותו שלב, איסוף המודיעין היה באחריות המשטרה. לא הרבה ידוע על סוכנויות הביון השווייצריות; עם זאת, תיקים מהמשטרה הפדרלית של שווייץ המציגים מידע בנוגע למודיעין השווייצרי העוסק ברפובליקה העממית של סין. בימי המלחמה הקרה ובייחוד בשנים 1960-1980 המטרה העיקרית של שווייץ בנוגע למודיעין הייתה איום הקומוניזם בתוך המדינה. גופי הביון הפעילו מערכת ניטור ומעקב שהורכבה מכרטיסי אינדקס ועקבה אחר כל סוג של פעולות חתרניות שבוצעו על ידי כל אדם בשווייץ. ב-1 בינואר 2010 הוחלט על הקמת סוכנות ביון חדשה בשווייץ, המאגדת שני ארגונים קודמים: השירות לניתוח ומניעה (Zusammenführung des Dienstes für Analyse und Prävention) ושירות המודיעין האסטרטגי (Strategischen Nachrichtendienstes). עם הקמתה הסוכנות הפכה לארגון ביון מודרני ורב עוצמה, המשתף כיום פעולה עם ארגוני ביון במדינות השכנות. השירות אחראי לאיסוף מודיעין לתועלת המנהיגות הפוליטית ולמניעת טרור ואיומים על האינטרסים והביטחון הלאומי של המדינה. כפוף למחלקה הפדרלית להגנה הגנה אזרחית וספורט והוא משתף פעולה באופן הדוק עם שירות הביון הצבאי (Militärischer Nachrichtendienst), שהיא סוכנות המודיעין הצבאי העיקרית של שווייץ. אתר האינטרנט הרשמי של שירות הביון הפדרלי Federal Intelligence Service ערך זה הוא קצרמר בנושא שווייץ. אתם מוזמנים לתרום לוויקיפדיה ולהרחיב אותו.
כרטא מרינה

הכרטא מרינה (בלטינית: Carta marina, "מפת הים") היא מפה משנת 1539 מעשה ידי הקרטוגרף השוודי אולאוס מגנוס. מפה זו היא המפה הקדומה ביותר של הארצות הנורדיות שבה מפורטים שמות אתרים. המפה צוירה ברומא בעת שהותו של מגנוס בעיר. מגנוס הגיע לעיר כדיפלומט מטעם הממשלה השוודית לחצר האפיפיור, ונשאר בה בשל מחלוקת שפרצה בין אחיו יוהנס מגנוס לבין גוסטב הראשון, מלך שוודיה. הביאורים של המפה נכתבו בלטינית, ובהמשך תורגמו לאיטלקית ולגרמנית על ידי מגנוס. מגנוס שקד על המפה במשך 12 שנים, והיא הודפסה לראשונה בשנת 1539 בוונציה בעזרת תשע גלופות עץ במידות 55 על 40 ס"מ כל אחד. גודלה הכולל של המפה - 1.7 מטרים על 1.25 מטרים. המפה נוצרה כחלק מספרו של מגנוס "ההיסטוריה של העמים הצפוניים" (Historia de gentibus septentrionalibus) שיצא לאור ברומא בשנת 1555. בשנת 1572 הועתקה המפה על ידי אנטואן לפררי. כל העתקי המפה המקוריים אבדו קודם לשנת 1574, אולם בשנת 1886 גילה אוסקר ברנר העתק של המפה במינכן שבגרמניה, ובשנת 1961 התגלה העתק נוסף בשווייץ (העתק זה הועבר לספריית אוניברסיטת אופסלה שבשוודיה). מדיה וקבצים בנושא כרטא מרינה בוויקישיתוף העתק המפה של לפררי משנת 1572 ההיסטוריה של המפה, באתר אוניברסיטת אופסלה גרסת לפררי של המפה, באתר "World Digital Library" כרטא מרינה, באתר אוניברסיטת מינסוטה ידועות שתי מפות קדומות יותר של סקנדינביה, אולם באלה לא מפרטים שמות אתרים.
עאדל ספאר

עאדל סַפַר (בערבית: عادل سفر; נולד ב-11 בפברואר 1953) הוא אגרונום, איש ציבור, מדינאי ואקדמאי סורי וראש ממשלת סוריה ה-65. סַפַר הוא שיעי מוסלמי, חבר מפלגת הבעת' הסורית. סַפַר נולד בדמשק ובשנת 1977 סיים לימודי תואר ראשון בחקלאות באוניברסיטת דמשק ב-1977. הוא עבד כשנה במרכז הערבי לחקר אזורים צחיחים ואדמות יובש. לאחר מכן הצטרף לפקולטה לחקלאות באוניברסיטת דמשק, בה עבד עד צאתו ללימודים בצרפת בשנת 1981. בצרפת הרחיב סַפַר את תחומי לימודיו בחקלאות, וזכה לדיפלומה מבית הספר הלאומי לחקלאות ותעשיית המזון (École Nationale Supérieure d'Agronomie et des Industries Alimentaires), שבאוניברסיטת נאנסי, נאנסי, צרפת, מ-1983. באותו בית-הספר הוא השלים בשנת 1987 עבודת דוקטורט בתחום הלביו-טכנולוגיה. בשובו לסוריה הצטרף כמרצה לפקולטה לחקלאות באוניברסיטת דמשק, שבה שימש גם יו"ר הפקולטה (1992–1997) ודיקן (1997 - 2000). בשנת 2002 התמנה סַפַר למנהל המרכז הערבי לחקר אזורים צחיחים ואדמות יובש. בשנת 2003 מונה על ידי נשיא סוריה בשאר אל-אסד לשר החקלאות והרפורמה האגררית. במפלגת הבעת' הוא מכהן כחבר ועדת הכלכלה המפלגתית ומשנת 2005 כחבר מזכירות המפלגה. ב-2 באפריל 2011 החל לכהן כראש ממשלת סוריה ה-65. סַפַר התמנה לתפקיד כמחליפו של מוחמד נאג'י אל אוטארי על ידי נשיא סוריה בשאר אל-אסד, בעקבות המהומות שפרצו במדינה, וכיהן בתפקיד עד אשר הוחלף בריאד פריד חג'אב על ידי אסד לאחר בחירות 2012, ב-23 ביוני 2012. קורות חייו באתר Arab Decision סוכנויות הידיעות, סוריה: שר החקלאות לשעבר יקים ממשלה, באתר nrg‏, 3 באפריל 2011 ניו יורק טיימס, אבי יששכרוף, רויטרס, בנו של קדאפי מציע הסכם שלום; אלפים בהלוויות ההרוגים בסוריה, באתר הארץ, 4 באפריל 2011 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
פרזיטואידים

פרזיטואידים הם טפילים הניזונים מהרקמות הרכות של קורבנם, ובכך גורמים למותו. המונח הוכנס לשימוש על ידי אודו מוראנל רויטר. פרזיטואידים נבדלים מפרזיטים ביחסים שלהם עם הפונדקאי. ביחסים פרזיטיים אמיתיים הטפיל והפונדקאי חיים זה לצד זה. הטפיל משתמש בחומרי הזנה מהפונדקאי ולא גורם לו כמעט שום נזק ומשאיר לפונדקאי מלאי משלו. ביחסים פרזיטואידיים הפונדקאי בדרך כלל נהרג לאחר ההתפתחות המלאה של הפרזיטואיד. למעשה הפרזיטואיד אינו יכול להגיע לבגרות בלעדיו וסביר להניח שלא יוכל לשרוד בכוחות עצמו. יחסים כאלה מתרחשים בדרך כלל באורגניזמים בעלי קצב התפתחות מהיר (כמו חרקים). מנגנון הברירה הטבעית פועל לטובת פונדקאים בעלי יכולת טובה יותר להסתתר ולכן גם לטובת פרזיטואידים בעלי יכולת טובה יותר למציאת פונדקאים. שבע סדרות חרקים ידועות כפרזיטואידיות. הידועות מכולן הן הדבוראים הטפילים המכונים "צרעות פרזיטואיות" (אנ') וכוללים 61 משפחות שונות. לרבים מהם יש איבר הטלה הדומה לצינור מחודד. למרות שהדבוראים הם הנפוצים ביותר בין חרקים אלה, ישנם עוד 6 סדרות של חרקים פרזיטואידים: מרושתי-כנף (Neuroptera) – בהם כמה ממיני הטרפרגליים חיפושיות (Coleoptera) – בהם המשפחות: Ripiphoridae ו-rhipiceridae. הסוג Aleochara ממשפחת הקצרחפיתיים וחלק מהרצניתיים בני סדרת המניפאים (Strepsiptera) זבובאים (Diptera) – בהם הזריזבוביים, הבומביליים, הכדוראשיים (Pipunculidae), הגדול-ראשיים (Conopidae) וחלק מהשחמטניים שעירי כנף (Trichoptera) – בה משפחת השעירניתיים פרפראים (Lepidoptera) – בה המשפחות: Cyclotornidae ,Epipyropidae והסוג Chalcoela מהמשפחה Crambidae מדיה וקבצים בנושא פרזיטואידים בוויקישיתוף פרזיטואידים, באתר אנציקלופדיה בריטניקה (באנגלית)
הרלד פריטש

הרלד פְרִיטְש (בגרמנית: Harald Fritzsch; 10 בפברואר 1943 - 16 באוגוסט 2022) היה פיזיקאי תאורטי גרמני, ממפתחי תאוריית הכרומודינמיקה הקוונטית. פרופסור באוניברסיטת מינכן. פריטש יליד צוויקאו השתחרר בשנת 1963 מהצבא, שם שירת כמפעיל רדיו בחיל האוויר, והחל ללמוד פיזיקה ומתמטיקה באוניברסיטת לייפציג. ביולי 1968 ברח מגרמניה המזרחית עם חברו שטפן ולצק על גבי קיאק בים השחור לטורקיה. הוא המשיך את לימודיו בגרמניה המערבית באוניברסיטת מינכן, שם עבד עם ורנר הייזנברג. פריטש קיבל תואר דוקטור בפיזיקה תאורטית מהאוניברסיטה הטכנית של מינכן בשנת 1971. בשנים 1971-1970 שימש כחוקר במאיץ באוניברסיטת סטנפורד ובשנים 1972-1971 היה חוקר ב-CERN. בשנים 1976-1972 היה חוקר במכון הטכנולוגי של קליפורניה. בשנים 1969-1967 חזר כחוקר ב-CERN. בשנת 1973 פיתח יחד עם הפיזיקאים מארי גל-מאן והיינריך לויטוויילר את הרעיון של מטעני צבע כמקור לשדה החזק, ובכך הניחו את היסודות לכרומודינמיקה הקוונטית. בשנת 1990 יצא ספרו "הבריחה מלייפציג" על אודות המדענים המזרח-גרמנים. מדיה וקבצים בנושא הרלד פריטש בוויקישיתוף הרלד פריטש, באתר פרויקט הגנאלוגיה במתמטיקה דף אישי ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
האגודה הצפון-אמריקאית ללימודי המזרח התיכון

האגודה הצפון-אמריקאית ללימודי המזרח התיכון (באנגלית: Middle East Studies Association of North America, בראשי תיבות: MESA) היא אגודה מדעית שמטרתה הרשמית לקדם את המחקר וההוראה של נושאי המזרח התיכון ואפריקה בארצות הברית. האגודה הוקמה בשנת 1966 על ידי 50 חברים מייסדים, וכיום חברים בה יותר מ-2,600 חוקרים. בשנת 2007 הוקמה אגודה מתחרה בשם האגודה ללימודי המזרח התיכון ואפריקה על ידי ברנרד לואיס ואחרים. האגודה מוציאה לאור את כתב העת The International Journal of Middle East Studies משנת 1970. נשיאה הנוכחי הוא פרופ' סואד ג'וסף מאוניברסיטת קליפורניה בדייוויס. החל משנת 1991 מעניקה האגודה את פרס הספר על שם אלברט חורני. מדי שנה האגודה מקיימת כנס. אסף דוד, חרם אקדמי על המזרחנות הישראלית: עונש על השתיקה, באתר הארץ, 3 במאי 2022 ערך זה הוא קצרמר בנושא מדעי החברה. אתם מוזמנים לתרום לוויקיפדיה ולהרחיב אותו.
האגודה ללימודי המזרח התיכון ואפריקה

האגודה ללימודי המזרח התיכון ואפריקה (באנגלית: Association for the Study of the Middle East and Africa; בראשי תיבות: ASMEA) היא אגודה מדעית הועסקת בלימודי המזרח התיכון. האגודה הוקמה באוקטובר 2007 על ידי מספר חוקרים, שבולטים בהם ברנרד לואיס ופואד עג'מי, אשר הרגישו חוסר נחת מהאגודה ללימודי מזרח התיכון של צפון אמריקה הוותיקה, אשר פעילה משנות השישים. האגודה מוציאה לאור את כתב העת Journal of the Middle East and Africa ומקיימת כנס אחת לשנה. יושב ראש האגודה היה ברנרד לואיס ופואד עג'מי שימש כסגנו. פרופסור מארק קלארק מהרווארד משמש כנשיא. אתר האינטרנט הרשמי של האגודה ללימודי המזרח התיכון ואפריקה (באנגלית) ערך זה הוא קצרמר בנושא מדעי החברה. אתם מוזמנים לתרום לוויקיפדיה ולהרחיב אותו.
טריטרפן

טרִיטֶרפֶּן היא מולקולה אורגנית ממשפחת הטרפנים, המכילה שש יחידות איזופרן ונוסחתה היא C30H48. המולקולה מכילה 30 אטומי פחמן וארבעים ושמונה אטומי מימן. היא בנויה לרוב משתי יחידות של ססקוויטרפן. טריטרפנים יכולים להיות חסרי טבעות, או להכיל מספר טבעות ולהיות בעלי מבנה סטרואידי. טריטרפנים המחוברים למולקולות סוכר נקראים ספונינים. למולקולות אלו יכולת הקצפה, הודות לכך שהן בעלות קצה הידרופובי וקצה הידרופילי (הסוכר). טעמם של טריטרפנים אלו מר בדרך כלל. לצמחים המכילים טריטרפנים יש תכונות אנטי-בקטריאליות[דרוש מקור]. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. לנוסטרול - ממנו נגזרים כל הסטרולים הוא סוג של טריטרפן. מדיה וקבצים בנושא טריטרפן בוויקישיתוף ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
בנג'מין קאהן

בנימין (בנג'י) קאהן (נולד ב-1954) הוא איש עסקים ופעיל סביבתי ישראלי. עבודתו כוללת שיפורים אקולוגיים של שונית הים האדום, שבה החלו הנזקים בשנת 1997 עם הופעת חוות גידול דגים, ששפכו טונות של פסולת לתוך השונית. קאהן הופיע ברשימת "גיבורי הסביבה" של מגזין טיים באוקטובר 2007. קורל וורלד אינטרנשיונל: חברה המתמחה בפיתוח ותפעול פארקים ימיים. עם ארבעה פארקים ברחבי העולם (ישראל - מצפה תת-ימי אילת, ספרד - פלמה אקווריום, ארצות הברית - פארק ימי מאווי ואוסטרליה - האקווריום של מערב אוסטרליה), ושני פארקים נוספים כעת בבנייה, בברלין - אושן ברלין וטנריף. עמותת צלול לאיכות הסביבה: קאהן מכהן כיו"ר צלול, עמותה סביבתית שנוסדה על ידי אביו, מוריס קאהן ומוקדשת להגנה על הימים והנהרות בישראל. אטלנטיום טכנולוגיות: חברת טכנולוגיות לטיהור מים שהוקמה בשנת 2005 ופיתחה טכנולוגיית אולטרה סגול הידרו-אופטית המשמשת כאמצעי לא כימי לשליטה בצימדה ימית. בשנת 2017, אטלנטיום נבחרה להתקין מערכת זו כדי למנוע את סתימת הצנרת בסכר הובר על ידי מולי קואגה. Benjamin Kahn, Oceanic Society (באנגלית אמריקאית) צוות העמותה, באתר צלול - עמותה להגנת הים החופים והנחלים, ‏2018-09-12 A clear vision, The Jerusalem Post | JPost.com, ‏2007-08-01 (באנגלית) TIM McGIRK, Heroes of the Environment, Time Magazine, Wednesday, Oct. 17, 2007 ישראלי הוכתר "לוחם סביבה" של מגזין "טיים", באתר ynet, 25 באוקטובר 2007 About Us | Coral World International, Coral World (באנגלית) מיכל גלנטי‏, קאהן שוחה עם הלוויתן, באתר וואלה, 24 במרץ 2022 Our Locations, Coral World (באנגלית) צפריר רינת, גדעון עזרא למבקריו: "מגיע לי צל"ש על הטיפול בנחל הקישון", באתר הארץ, 8 ביוני 2008 About Atlantium, Atlantium Technologies Ltd (באנגלית אמריקאית) TOI STAFF, Israeli tech chosen to kill off invasive mussel species at Hoover Dam, timesofisrael, ‏14 September 2017, 1:37 pm שי שלו, ‏בנג'י קאהן ינסה להנפיק את אטלנטיום טכנולוגיות בבורסה בת"א, באתר גלובס, 21 במאי 2021 ערך זה הוא קצרמר בנושא אישים ובנושא ביולוגיה. אתם מוזמנים לתרום לוויקיפדיה ולהרחיב אותו.
ישראל במצרים (אורטוריה)

ישראל במצרים (HWV 54 ברשימת יצירותיו של הנדל) היא אורטוריה תנ"כית בשלושה חלקים מאת גאורג פרידריך הנדל. הליברית נערכה, לדעת היסטוריונים רבים, על ידי Charles Jennens והיא מורכבת מקטעים נבחרים מהתנ"ך, בעיקר כאלו הנוגעים ליציאת מצרים, מספר שמות ומתהילים. היצירה הוצגה בבכורה בתיאטרון המלך בלונדון ב-4 באפריל 1739. הנדל העלה אותה על בימת התיאטרון זמן קצר לאחר ביטול העונה בתיאטרון מחמת מיעוט מנויים. סביר להניח, שהקונצ'רטו לעוגב בפה מז'ור, "הקוקיה והזמיר", שהנדל סיים לפני האורטוריה, נוגן בין המערכות, יחד עם יצירות אחרות. הקהל לא התלהב מן האורטוריה, אף כי זכה לשבחי ה"דיילי פוסט" הלונדוני, וההצגה השנייה קוצרה; היצירה המקהלתית ברובה תוגברה עכשיו באריות איטלקיות. קטע ממנה נודע כהקלטה המוקדמת ביותר הידועה של מוזיקה קלאסית, מ-29 ביוני 1888, על גליל שעווה. בהקלטה זו, ב"קריסטל פאלאס" בלונדון שרה מקהלה בת כמה אלפי זמרים את "משה ובני ישראל" [1] . מחמת מגבלות טכנולוגיית ההקלטה של אותם ימים, יחד עם המספר העצום של הקולות, מרחק מכשיר ההקלטה מן הזמרים והאקוסטיקה של קריסטל פאלאס, הייתה ההקלטה רחוקה מלהיות איכותית, ומאז התדרדרה עוד יותר. על אף האיכות הירודה, אפשר עדיין לעמוד על נוהלי הביצוע שהיו מקובלים בשיאה של תופעת פסטיבל הנדל. מידע על היצירה "ישראל במצרים" באתר מיוזיק בריינז ישראל במצרים באתר פרויקט ספריית התווים הבין-לאומי (באנגלית) full-text libretto hosted by Stanford Program Notes by Boston Cecilia] Full english text with french translation (אורכב 06.03.2012 בארכיון Wayback Machine) Three small excerpts in mp3 by swiss choir and orchester on ancient instruments (אורכב 22.02.2012 בארכיון Wayback Machine)
פרס זיכרון השואה האוסטרי

פרס זיכרון השואה האוסטרי (באנגלית: Austrian Holocaust Memorial Award) מוענק על ידי ארגון השירות האוסטרי בחו"ל משנת 2006. הפרס מוענק לאישים אשר תרמו לקידום זיכרון השואה. 2006: פאן גואנג, סין. פרופסור להיסטוריה באקדמיית שנגחאי למדעי החברה, דיקן המרכז ללימודים יהודיים בשנגחאי, קידם את זיכרון השואה בשפה הסינית. 2007: אלברטו דיינס, ברזיל. עיתונאי, מקימה של ה"קאסה סטפן צוויג", מוזיאון המוקדש לסופר היהודי שטפן צווייג בפטרופוליס, ברזיל. 2008: רוברט הבראס, צרפת. אחד מששת השורדים היחידים מהטבח שביצעו הנאצים בעיירה אורדור-סור-גלאן שבצרפת. עוסק בחינוך והרצאות בנוגע לשואה ולמלחמת העולם השנייה. 2009: ג'יי אמ. איפסון, ארצות הברית. איפסון היא ניצולת שואה מליטא, שגורשה לגטו קובנה בגיל שש. מייסדת מוזיאון השואה בווירג'יניה. 2010: אווה מרקס, אוסטרליה. ניצולת שואה, במקור מאוסטריה. חיברה ספר בשם A Patchwork Life אודות סיפור חייה, ומרצה אודות השואה. מתנדבת במשך 17 שנים במוזיאון השואה היהודי ומרכז המחקר במלבורן. 2011: המרכז היהודי באושוויץ, אושוויינצ'ים, פולין 2012: לאדיסלאוס לוב, ברייטון, אנגליה 2013: הוגו הולנריינר, אינגולשטאט, גרמניה 2014: מָרְגֶר וסטרמן, ניצול שואה, היסטוריון, מייסד מוזיאון יהודים בלטביה, ריגה, לטביה 2015: אריקה רוזנברג, סופרת ועיתונאית, בואנוס איירס, ארגנטינה 2016: ג'ורג'יו פראסינטי, פרדאפיו (פורלי), איטליה מדיה וקבצים בנושא פרס זיכרון השואה האוסטרי בוויקישיתוף אתר האינטרנט הרשמי של פרס זיכרון השואה האוסטרי
בית הספר לשירת מקהלה

בית הספר לשירת מקהלה על שם גארי ברתיני נוסד בשנת 1987, ביוזמתם של המנצחים אבנר איתי, סטנלי ספרבר ומיכאל שני, שלושתם מנצחי מקהלות עתירי ניסיון וידועי שם בישראל. בית הספר, היחיד במינו בארץ, בא לענות על הצורך בזמרי מקהלה מיומנים, שנוצר עם העלייה במספר המקהלות, הקונצרטים והפסטיבלים למוזיקה ווקאלית בישראל. בית הספר לשירת מקהלה פעל במכללת לווינסקי בתל אביב, לצד המדרשה למוזיקה. בוגריו השתלבו במקהלות השונות בארץ. רבים מהם ממשיכים בלימודים אקדמיים בתחום המוזיקה והזמרה ויש בהם גם המפתחים קריירה כזמרי סולו מקצועיים או כמנצחי מקהלות. המוסד נסגר בשנת 2013 מחוסר תקציב. נעם בן זאב, עכבר העיר אונליין, תקוות השיר, באתר הארץ, 2 ביולי 2008 יון פדר, שירת מקהלה בישראל: זן בסכנת הכחדה, באתר ynet, 31 במרץ 2015
אנדרי ברודר

אנדרי ברודר (באנגלית: Andrei Broder; נולד ב-1953 ברומניה) הוא ד"ר למדעי המחשב, מדען מוביל בחברת "גוגל". לשעבר סגן נשיא בחברת "יאהו". ברודר נולד ברומניה ב-1953, ועלה לישראל בשנת 1973, לאחר שכבר החל בלימודי הנדסת חשמל בבוקרשט. בארץ החל ללמוד לתואר ראשון להנדסת חשמל בפקולטה להנדסת חשמל בטכניון, וכעבור שנה עבר לתחום מדעי המחשב בפקולטה למדעי המחשב. לאחר שירותו הצבאי כחובש בחיל הרפואה המשיך לתואר שני ודוקטורט (1985) באוניברסיטת סטנפורד, אותו עשה בהנחיית פרופ' דונלד קנות'. לאחר לימודיו החל לעבוד במעבדות חברת "DEC" בפאלו אלטו, והיה מעורב בפיתוח מנוע החיפוש "אלטה ויסטה". לאחר רכישת DEC בידי "קומפאק" והפיכת "אלטה ויסטה" לחברה עצמאית, המשיך לעבוד בחברת החיפוש כמדען הראשי, ושקד על פיתוח אלגוריתם החיפוש של מנוע החיפוש שלה. בין השאר פיתח יחד עם צוותו מנגנון CAPTCHA, והם היו לראשונים שרשמו פטנט בנושא. בשנת 2002 עבר לחברת "IBM", ובנובמבר 2005 מונה לסגן נשיא לטכנולוגיות חיפוש עתידיות ב"יאהו". נשוי ליפה ומתגורר בקליפורניה. אנדרי ברודר, באתר פרויקט הגנאלוגיה במתמטיקה אנדרי ברודר, באתר dblp דף אישי (אורכב 25.01.2011 בארכיון Wayback Machine) באתר יאהו (באנגלית) Is It Human or Computer? Defending E-Commerce with Captchas ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
נחלה

האם התכוונתם ל... נַחֲלָה - פירושה הוא אחוזת קרקע, ירושת אבות בקרקעות בתקופת המקרא התנחלות השבטים – מצוות נחלת הארץ וחלוקת הארץ לנחלות בזמן המקרא התנחלות – יישובים שהקימו יהודים-ישראלים בשטחים המוחזקים צבאית על ידי ישראל מאז מלחמת ששת הימים ירושה ביהדות – נקראת גם נחלה נחלה חקלאית – מושג משפטי המתייחס לסוג של מקרקעין בישראל המיועד לשימוש חקלאי בלבד, למעט מגורי החקלאי עצמו נחלת הכלל – משאבי טבע כלל עולמיים שמוסכמים שאין עליהם בעלות אישית או מדינתית ישובים ושכונות נחלה (מושב) – מושב בתחומי מועצה אזורית יואב נחלה (חיפה) – שמה של שכונה היסטורית בהדר הכרמל בחיפה נחלת אחים – שכונה בירושלים נחלת בנימין – שמו של רחוב בתל אביב נחלת הר חב"ד – שכונה בקריית מלאכי נחלת ז'בוטינסקי – היה מושב אשר התמזג במשך השנים לתוך בנימינה נחלת יהודה (ראשון לציון) – מושב שנוסד ב-1913, וב-1988 הפך לשכונה בראשון לציון נחלת יהודה (חיפה) – שכונה היסטורית בהדר הכרמל בחיפה נחלת יצחק (מזרח תל אביב) – שכונה בתל אביב נחלת ציון – שכונה בירושלים נחלת שבעה – שמה של שכונה בירושלים אחר ישיבת נחלת דוד – ישיבה חרדית-ליטאית בפתח תקווה כפר הנוער ויצו נחלת יהודה – כפר נוער בראשון לציון נחלת ישראל - רמה – הייתה אגודה יהודית שפעלה החל מסוף המאה ה-19 עד למלחמת העצמאות, בניסיונות לרכישת קרקעות באזור נבי סמואל נחלה (בעלי חיים) – כל אזור סוציוגרפי שבעל חיים ממין מסוים מגן עליו בעקביות מפני בני מינו נחלת שבעה (ספר) – ספרו של רבי שמואל הלוי בן המאה ה-17 אליאס נח'לה חבר כנסת תנועת נחלה – שהוקמה על ידי דניאלה וייס ועוסקת בהקמת מאחזים נחלת יצחק (פירושונים) נחלת יעקב (פירושונים) נח'לה (פירושונים)
רוגיאנים

הרוּגִי (בלטינית: rugii) היו שבט גרמאני שמקורו ככל הנראה באזור רוגלנד בנורווגיה, אשר התיישב מאוחר יותר באזור שמזרחית לשפך נהר האודר ומערבית לשפך הויסטולה. האזכור הראשון לרוגי נמצא ב"גאוגרפיה" של תלמי, המזכיר קבוצה בשם "רוּטיבקלאיאוי" או "רוּגיקלאי" (קלאן הרוגיאנים) היושבת בין ממזרח לאודר ועד הויסטולה. גם יורדנס, היסטוריון הגותים, מזכיר את הרוגיאנים כאחד השבטים שעדיין נותרו בסקאנצה. למידע זה יש להתייחס בפקפוק מסוים משום שיורדנס כתב את דבריו במאה השישית, בתקופה בה היו רוגיאנים רבים באיטליה. שמו הישן של אזור מושבם היה ריגיאפילקה (Rygiafylke), כשה-y בשם צריכה להיקרא כמו ü ב-Rügen, מה שמחזק את הסברה שזה היה מקום מושבם בסקנדינביה. הרוגיאנים נותרו משך זמן באזור פומרניה ובתחילת המאה הרביעית הם עברו דרומה והתיישבו באזור הונגריה של היום, בחלק העילי של נהר טיסה. מאוחר יותר, הוכנעו הרוגיאנים על–ידי ההונים ונטלו חלק במסעות המלחמה של אטילה, אך עם מותו מרדו ויצרו ממלכה משלהם בשטח אוסטריה של היום. הרוגיאנים הובסו על ידי המלך אודואקר בשנת 487 והצטרפו לאוסטרוגותים. מאוחר יותר הם הצטרפו למלך האוסטרוגותי תיאודריך הגדול כאשר פלש לאיטליה בשנת 489. הרוגיאנים כשבט מובחן נעלמו ביחד עם האוסטרוגותים. מדיה וקבצים בנושא רוגיאנים בוויקישיתוף מפה על פי כתבי תלמי השבטים שמונה תלמי (גרמנית) יורדנס, "מקורם ומעשיהם של הגותים" רוגיאנים, באתר אנציקלופדיה בריטניקה (באנגלית)
אמיתי רגב

אמיתי רגב (נולד ב-7 בדצמבר 1940) הוא מתמטיקאי ישראלי, ידוע בזכות עבודתו בתורת החוגים. רגב הוא פרופסור למתמטיקה במכון ויצמן למדע, ומופקד הקתדרה על שם הרמן טאובמן למתמטיקה. רגב סיים את עבודת הדוקטורט שלו בשנת 1972 באוניברסיטה העברית בירושלים בהנחייתו של שמשון עמיצור. ידוע בעיקר בשל תרומתו לתאוריה של חוגים עם זהויות פולינומיות. בין השאר הוכיח שהמכפלה הטנזורית של שתי אלגברות עם זהויות היא אלגברה עם זהויות. פיתח את מה שמכונה "תורת רגב", שמקשרת חוגים עם זהויות פולינומיות להצגות של החבורה הסימטרית, ובכך גם לטבלאות יאנג. ביחד עם ויליאם בקנר הוכיח את השערת Macdonald-Selberg לאלגברות לי מטיפוסים B, C ו-D. אמיתי רגב, באתר פרויקט הגנאלוגיה במתמטיקה דף אישי באתר מכון ויצמן
קרוב רחוק (רומן גרפי)

קרוב רחוק הוא ספר קומיקס ישראלי מקורי מאת רותו מודן. פורסם תחילה באנגלית בשם Exit Wounds. הספר יצא לאור בשנת 2008. הקומיקס זכה לשבחי הביקורות ובשנת 2008 זכה בפרס אייזנר בקטגוריית "ספר הקומיקס הטוב ביותר". ההשראה לסיפור נובעת מסרטו של דוד אופק, "ההרוג ה-17". סיפור ישראלי המתרחש בתקופת הפיגועים של 2002. נוֹמי - חיילת המשרתת בקצין העיר תל אביב- חוששת שאלמוני שנהרג בפיגוע הוא מאהבה המבוגר שנעלם מחייה. לצורך החיפוש אחריו היא מאתרת את בנו קובי, נהג מונית צעיר שהקשר הבעייתי שלו עם אביו נותק שנתיים קודם, ויחד השניים יוצאים למסע לאיתור האב והמאהב הנעלם. Rutu Modan 'Exit Wounds' Interview, סרטון באתר יוטיוב רחלה זנדבנק, קרוב להפליא, באתר הארץ, 15 בספטמבר 2008 הפרק הראשון באתר וואלה! אסתי סגל, ‏מגילת רותו, באתר גלובס, 18 באוגוסט 2008 קרוב רחוק, באתר OCLC (באנגלית) ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
79–70 לפנה"ס

שימו לב: ערך זה מכיל אירועים מן השנים 79 – 70 לפנה"ס 74 לפנה"ס – תחילת מלחמת מיתרידטס השלישית 73 לפנה"ס – מלחמת העבדים השלישית מתחילה, והמרד בראשותו של ספרטקוס מתחיל באיטליה 73 לפנה"ס – לפי התאריך המסורתי, לוד בן הלי מתחיל להיות מלך על בריטניה 71 לפנה"ס – מלחמת העבדים השלישית מסתיימת, והמרד בראשותו של ספרטקוס מתמוטט 71 לפנה"ס – נסבר הנמצאת כיום בבולגריה נכנסת תחת שליטה רומי 70 לפנה"ס – גנאיוס פומפיוס מגנוס ומרקוס ליקיניוס קראסוס נבחרים לקונסולים 74 לפנה"ס – הורדוס 72 לפנה"ס (משוער) – ורקינגטוריקס, ראש שבט גאלי 78 לפנה"ס – לוקיוס קורנליוס סולה, מדינאי ומצביא רומאי, מראשי סיעת האופטימאטים בסנאט הרומי 76 לפנה"ס – אלכסנדר ינאי, מלך יהודה מבית חשמונאי. 73 לפנה"ס – הלי, מלך בריטי קדום 72 לפנה"ס – קווינטוס סרטוריוס, מצביא ומדינאי רומי 71 לפנה"ס – ספרטקוס (מת במלחמת העבדים השלישית) מדיה וקבצים בנושא 79–70 לפנה"ס בוויקישיתוף
מאיר רוזנבוים (פרמישלאן)

רבי מאיר רוזנבוים (נולד בי"ט באדר א' תשי"ט, 27 בפברואר 1959) הוא האדמו"ר מפרמישלאן. חצרו שוכנת בבני ברק. נולד ברחובות לרבי דוד משה רוזנבוים, האדמו"ר מקרעטשניף, ולאסתר רחל בת רבי חיים מרדכי רוזנבוים מנדבורנה. בגיל 10 התייתם מאביו, ולאחר מספר שנים נהרגה אמו בתאונת דרכים. הוא גדל עם אחיו ואחיותיו בבית אחיו, רבי מנחם אליעזר זאב רוזנבוים, האדמו"ר מקרעטשניף, ולאחר מכן עבר לגור אצל סבו רבי חיים מרדכי רוזנבוים, האדמו"ר מנדבורנה. בשנת ה'תשל"ח נישא לחיה, בתו של הרב חיים אליעזר הורונצ'יק מווינה, חתן האדמו"ר רבי משה מרדכי בידרמן מלעלוב, שאיתו עמד בקשר. עוד בטרם מלאו לו עשרים שנה הורה לו האדמו"ר מלעלוב לקבל קוויטלך.[דרוש מקור] בתקופה זאת החל לכהן כרב חסידי קרעטשניף בבני ברק, ובמקביל החל לכהן כמשגיח בישיבת קרעטשניף ברחובות. בשנת ה'תשמ"ט לאחר פטירת האדמו"ר מלעלוב, התמנה לאדמו"ר והחל בהקמת חצרו בקריית הרצוג בבני ברק. הוא העדיף לא להשתמש בשם קרעטשניף וקרא לה פרמישלאן, על שם רבי מאיר (הגדול) מפרמישלאן, שהוא צאצא שלו, בן אחר בן. בין מקורביו גם אנשים לא-חרדים (בהם אביגדור ליברמן, שנהג להגיע למקום). מוסדותיו נמצאים ב"קריית פרמישלאן" שבסמוך לשכונת קריית הרצוג בבני ברק המונה כ 130 משפחות, שהוקמה ב-1990. כיום ישנם בה בית מדרש, בית כנסת גדול, ישיבה קטנה, ישיבה גדולה, כולל אברכים, תלמוד תורה, גני ילדים, בית ספר לבנות, וארגון "קרן אור למשפחה" (לשעבר: בית המאכל), המספק מוצרי מזון למשפחות נזקקות. האדמו"ר מלחין ניגונים שחלקם התפרסמו. "מקהלת חסידי פרמישלאן" בראשותו של אברימי רוט מוציאה חלק מניגוניו לאור. בחנוכה לאחר הדלקת הנרות ובמועדים נוספים הרבי מנגן בכינור כמנהג חלק מהאדמורי"ם לבית פרמישלאן - נדבורנה. "טללי אורות" על זמירות שבת "טללי אורות" על הגדה של פסח "טללי אורות" על בראשית ושמות דברי אלקים חיים באר לחי על-סדר השנה משנת תשע"ב ואילך בתו רחל עטיל, נשואה לרב יואל הכהן קאהן, בן רבי משה קאהן מתולדות אהרן בתו שרה, נשואה למשה הלל שטרן, נכדם של אב"ד ביליץ ורבי ישראל מרדכי טברסקי מרחמסטריבקא בנו הרב דוד, "הרב הצעיר". חתנו לשעבר של רבי מנחם מנדל הגר מויזניץ התגרשו בשנת 2019. בזיווג שני חתן דודו רבי שלום מאיר טברסקי - האדמו"ר מפאלטישאן. בתו מאטיל פייגא, נשואה להרב חיים יצחק קאפף, בן הרב יעקב אשר, האדמו"ר מלעלוב-ברנוביץ'. מגיד שיעור ומשפיע בישיבת "שערי דוד" בנו הרב משה מרדכי, חתנו של רבי אליהו בידרמן, האדמו"ר מלעלוב בני ברק. ראש ישיבת "שערי דוד" בקריה בתו נחמה שפרה, נשואה לרב יחיאל נתן זייבאלד, מגיד שיעור בוועד שיעורי התורה בקהילה בנו הרב זאב אהרון לייב, חתנו של בן האדמו"ר מקרעטשניף-ירושלים, ראש כולל "בית לוי" בנו הרב שמעון יעקב יצחק, חתן האדמו"ר מבוטושאן, יד ימינו של אביו האדמו"ר בניהול הקהילה והמוסדות בנו הרב חיים אליעזר, חתן האדמו"ר מביאלא בני ברק, משגיח רוחני בישיבת "שערי דוד" ונושא בעול הישיבה בתו אסתר ביילא, נשואה לברוך ארנסטר, נכד הרב מנחם ארנסטר, ראש ישיבת ויז'ניץ בתו מלכה חנה רייצא, נשואה לישעיה יואל בן הרב יחיאל אשר זעליג פנט, האדמו"ר מקארלסבורג במונטריאול אריה ארליך, הרבי מהיכל הברכות, משפחה, כ"ח בכסלו ה'תש"ף ליברמן בפרמישלאן, באתר בחדרי חרדים משה ויסברג • צילום: שוקי לרר, צפו: הרבי מפרמישלאן מנגן בכינור, באתר בחדרי חרדים, 10 בדצמבר 2015